

Vilniaus universitetas Medicinos fakultetas Sveikatos mokslų institutas

**PATIKROS LAPO NAUDOJIMO INSTRUKCIJOS**

DĖL PASLAUGŲ PRIEINAMUMO IR GAMINIŲ TINKAMUMO

VISIEMS VARTOTOJAMS KUO PLATESNIU MASTU

Vilnius

2020-01-20

Projektas įgyvendintas ir ataskaitą parengta Neįgaliųjų reikalų departamento prie Socialinės apsaugos ir darbo ministerijos užsakymu, įgyvendinant Nacionalinės neįgaliųjų socialinės integracijos 2013 – 2020 metų programos įgyvendinimo 2019 metų veiksmų plano, patvirtinto Lietuvos Respublikos socialinės apsaugos ir darbo ministro 2018 m. rugsėjo 27 d. Įsakymu Nr. A1-521, 2.1.3 priemonę „organizuoti mokymus savivaldybių ir nevyriausybinių organizacijų atstovams universalaus dizaino principų taikymo srityje“.

# Autoriai ir padėka

**Projekto komanda**

Prof. Natalija Fatkulina, Vilniaus universiteto Medicinos fakulteto Sveikatos mokslų instituto direktorė, projekto vadovė

Ana Staševičienė, Vilniaus universiteto Medicinos fakulteto Sveikatos mokslų institutas, kokybinio tyrimo tyrėja-ekspertė

**Padėka**

Projekto vykdytojų vardu nuoširdžiai dėkojame visiems tikslinių grupių (anglų k. – focus group) diskusijų dalyviams už nuoširdų bendradarbiavimą ir išsakytas nuomones, dalijimąsi savo mintimis ir patirtimi projekto tema.

# TERMINIAI IR SUTRUMPINIMAI

|  |  |
| --- | --- |
| **Santrupa / Terminas** | **Pilnas pavadinimas / paaiškinimas** |
| **UD** | Universalus dizainas. Gaminių, aplinkos, programų ir paslaugų, skirtų naudoti visiems žmonėms kuo platesniu mastu, dizainas, kai nėra pritaikymo ar specializuoto dizaino būtinybės. Universalus dizainas taip pat reiškia pagalbonius įrenginius, skirtus konkrečioms neįgaliųjų grupėms, kai tai būtina.[[1]](#footnote-1) |
| **Produktai** | Šioje metodikoje suprantamos, kaip prekės, paslaugos, statiniai ir t.t. |
| **Objektas**  | Šioje metodikoje vadinamos vartotojo tikslui pasiekti naudojamos ir vertinamos priemonės. |
| **Žmogaus funkcinės galimybės** | Tam tikrų žmogaus organų, jų sistemų ir viso žmogaus organizmo gebėjimas susiklosčius aplinkybėms įveikti tam tikro intensyvumo ir trukmės fizines bei psichines kliūtis. |
| **Fiziniai gebėjimai** | Fiziniai gebėjimai yra vaikščiojimas, pusiausvyra, manipuliavimas, traukimas, stūmimas, kėlimas ir siekimas. Atliekant daugelį veiksmų vienu metu naudojami keli šių įgūdžių.  |
| **Jutiminiai gebėjimai** | Jutiminiai gebėjimai yra gebėjimai. Leidžiantys kūnui suvokti išorinius stimulus. Tai yra rega, klausa, lytėjimas, uoslė ir skonis. [[2]](#footnote-2) |
| **Protiniai gebėjimai** | Protiniai gebėjimai apima asmens protavimo procesus. Tai yra pažinimas, intelektas, interpretavimas, mokymasis ir atmintis. Norint, kad aplinka būtų naudinga visai asmenų populiacijai, visos komunikacijos priemonės turėtų turėti tiesioginį poveikį ir lengvai suprantamos. |
| **Manipuliavimas** | Vienos arba abiejų rankų naudojimas. Manipuliavimas apima sugriebimą, įsitvėrimą ir judinimą. Judinimas yra komponentų perkėlimas arba sukimas ranka ar rankomis. Kai kurei asmenys yra kairiarankiai. Kiti dėl įvairių priežasčių gali nesugebėti naudotis viena arba abiem rankomis. |
| **Lytėjimas** | Lytėjimas stimuliuoja objektų suvokimą per fizinį sąlytį. Užstatytoje aplinkoje lytėjimu pasikliaujantiems asmenims svarbu tinkamai parinkti paviršius, kad jie nekeltų pavojaus ir nesužeistų. |
| **Sutrikimas** | Kūno funkcijos arba sandaros apribojimas, pavyzdžiui, reikšmingas nukrypimas arba trūkumas, kuris gali būti laikinas, pavyzdžiui, dėl sužeidimo, arba nuolatinis, lengvas ir laikui bėgant kisti (dažniausiai stebimas būklės blogėjimas senstant)[[3]](#footnote-3) *(pritaikyta iš ISO 6707-1, ISO 21542:2011)* |
| **Riboto judumo asmuo** | Asmuo, kuris dėl sutrikusių kūno funkcijų ar kitų priežasčių gali tik ribotai savarankiškai judėti ir naudotis jo poreikiams nepritaikyta fizine aplinka. |
| **Dezorientacija** | Nuolatinis arba laikinas asmens negebėjimas susiorientuoti erdvėje, laike ir užstatytoje arba virtualiojoje aplinkoje. |
| **Pažintinis sutrikimas** | Neuropsichologinės funkcijos sutrikimas, galintis būti susijęs su tam tikros smegenų srities(-čių) sužeidimu arba degeneracija. |
| **Protinis sutrikimas** | Lėtesnė nei normali asmens pažintinių gebėjimų brandos raida arba atrodantys lėtesni nei normalūs patys pažintiniai procesai, susiję su sumažėjusio bendrojo protinio potencialo galimybe. |
| **Spalvinio matymo sutrikimas** | Žmogaus gebėjimų suvokti tam tikras spalvas ir aiškiai skirti šių spalvų derinius, sutrikimas. |
| **Neįgalumas** | Kompetentingų įstaigų nustatyta asmens būklė, kai jis dėl įgimtų ar įgytų fizinių ar psichinių trūkumų visiškai arba iš dalies negali pats pasirūpinti asmeniniu ir socialiniu gyvenimu, įgyvendinti savo teisių ir vykdyti pareigų.[[4]](#footnote-4) |
| **Patogaus siekio sritis** | Sritis, tinkama veiksmui, kuris tikriausiai bus atliekamas dažnai bei tiksliai ir kurį atliekant nereikia tempti arba lenkti liemens. |
| **Išplėstinė siekio sritis** | Sritis, tinkama veiksmui, kuris tikriausiai nebus atliekamas dažnai bei tiksliai ir kurį atliekant gali būti tempiamas arba lenkiamas lemuo. |
| **Turėklas** | Laiptų, rampos arba kitų pastato komponentų dalis, padedanti išlaikyti kryptį bei pusiausvyrą ir naudojama kaip atrama. |
| **Klausos stiprinimo sistema** | Įrangos vienetas, gaminių sistema, techninė įranga, programinė įranga arba paslauga, naudojama susilpnėjusios klausos asmenų klausymo gebėjimams sustiprinti, palaikyti arba tobulinti |
| **Bortelio rampa** | Nuožulnios plokštumos formos konstrukcija, leidžianti pereiti iš gatvės lygio į aukštesnį pėsčiųjų tako lygį. |
| **Laiptų aikštelė** | Platforma arba grindų konstrukcijos dalis laiptatakio ar rampos gale arba ties įėjimu į lifto kabiną. |
| **Pagrindinis įėjimas** | Įėjimas arba įėjimai, jei yra daugiau nei vienas vienodo statuso įėjimų, kuriais žmonės paprastai turėtų naudotis prisiartindami ir patekdami į pastatą, kad galėtų naudotis pastatu ar kita įranga. |
| **Rampa**  | Nuožulnios plokštumos formos konstrukcija, kurios nuolydis nuo horizontalės gali būti didesnis arba lygus 1:20 (5 proc.) kartu su bet kokiomis tarpinėmis laiptų aikštelėmis, leidžianti pereiti iš vieno lygio į kitą (*pritaikyta iš ISO 6707-1, ISO 21542:2011).* |
| **Tarppakopis**  | Vertikalusis laiptų komponentas tarp pakopos arba laiptų aikštelės ir aukščiau ar žemiau jos esančios pakopos arba laiptų aikštelės (pritaikyta iš (*pritaikyta iš ISO 6707-1, ISO 21542:2011).* |
| **Atspindžio koeficientas** | Nuo paviršiaus (jo įrengimo aplinkoje) nurodyta kryptimi atsispindimos šviesos išmatuota vertė, išreiškiama nuo 0 iki 100 ir atitinkanti pilkų pustonių seką nuo kraštutinių visiškos šviesos sugerties (juodo paviršiaus) iki visiško šviesos atspindėjimo (balto paviršiaus) sąlygų. |
| **Keltuvas**  | Iš nuožulniąja plokštuma judančios sėdynės arba platformos sudarytas įrenginys žmogui (sėdinčiam arba stovinčiam) arba neįgaliojo vežimėlyje sėdinčiam žmogui perkelti tarp dviejų arba daugiau laiptų aikštelių *(pritaikyta iš EN 81-40, ISO 21542:2011).* |
| **Taktilinis vaikščiojimo paviršiaus indikatorius** | Profiliuota paviršiaus danga su regimojo kontrasto kriterijais, leidžianti silpnaregiui asmeniui, naudojančiam ilgą lazdelę ir žiūrinčiam po kojomis arba vizualiai identifikuojančiam aplinką, aptikti tam tikrą maršrūtą (nukreipiančiojo struktūra) arba esamą pavojų (dėmesį atkreipianti struktūra). |
| **Regiamasis kontrastas** | Vaizdinis suvokimas tarp vieno pastato elemento ir kito |
| **LRV** | Šviesos atspindžio vertė. Nuo šviesos šaltinių apšviesto paviršiaus visomis kryptimis atsispindinčios visų bangos ilgių regimosios šviesos dalis.LRV dar žinoma kaip skaisčio atspindžio faktorius arba CIE Y vertė (žr. Tarptautinės apšvietimo komisijos (CIE) leidinį 15:2004, 3 -asis leidimas, *Colometry* (Kolometrija). LRV išreiškiamas skaičiumi nuo 0 iki 100, čia 0 atitinka visiškai juodą, o 100 – visiškai baltą paviršių. |
| **LRV skirtumai** | Vertės, naudojamos vertinant regimojo kontrasto laipsnį tarp paviršių, kaip kad grindų, sienų, durų ir lubų bei pagrindinių jungiamųjų dalių (įtaisų) ir gretimų paviršių. |
| **Skaistis**  | Nurodyta kryptimi nuo paviršiaus elemento skleidžiamas arba nuo jo atspindimos šviesos intensyvumas, padalytas iš elemento ploto ta pačia kryptimi (*pritaikyta iš ISO 6707-1, ISO 21542:2011)* |
| **Manevravimo zona** | Mažiausioji trimatė erdvė, kurioje parktiškai galima atlikti manevrą, reikalingą norint patekti į tam tikrą patalpą, komponentą arba įtaisą, ypač kai naudojamas neįgaliųjų vežimėlis arba kita pagalbinė vaikščiojimo priemonė. |

# NUORODOS

Toliau pateikti dokumentai arba jų dalys, kurios metodikoje nurodyti kaip norminiai ir yra būtini. Jei nuorodos nedatuotos, taikomas naujausias nurodyto dokumento leidimas.

1. Jungtinių Tautų Neįgaliųjų teisių konvencija
2. Lietuvos Respublikos Statybos techninis reglamentas STR 2.03.01:2019 „Statinių prieinamumas“
3. Lietuvos Respublikos neįgaliųjų socialinės integracijos įstatymas
4. Lietuvos Respublikos statybų įstatymas
5. Lietuvos Respublikos saugaus eismo automobilių keliais įstatymas
6. Lietuvos Respublikos želdynų įstatymas
7. Statybos techninis reglamentas STR 2.06.04:2014 „Gatvės ir vietinės reikšmės keliai. Bendrieji reikalavimai“, patvirtintą Lietuvos Respublikos aplinkos ministro 2011 m. gruodžio 2 d. Įsakymu Nr. D1-933 „Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ patvirtinimo pakeitimo“
8. Statybos techninis reglamentas STR 2.02.08:2012 „Automobilių saugyklų projektavimas“, patvirtintas Lietuvos Respublikos aplinkos ministro 2005 m. vasario 11 d. Įsakymu Nr. D1-83 „Dėl statybos techninio reglamento STR 2.02.08:2005 „Automobilių saugyklų projektavimas“ patvirtinimo“
9. Lietuvos higienos norma HN 98:2014 „Natūralus ir dirbtinis darbo vietų apšvietimas. Apšvietos mažiausios ribinės vertės ir bendrieji matavimo reikalavimai“, patvirtintą Lietuvos Respublikos sveikatos apsaugos ministro 2000 m. gegužės 24 d. Įsakymu Nr. 277 „Dėl Lietuvos higienos normos HN 98:2014 „Natūralus ir dirbtinis darbo vietų apšvietimas. Apšvietos mažiausios ribinės vertės ir bendrieji matavimo reikalavimai“
10. Kelių eismo taisyklės, patvirtintos Lietuvos Respublikos Vyriausybės 2002 m. gruodžio 11 d. Nutarimu Nr. 1950 „Dėl kelių eismo taisyklių patvirtinimo“
11. ISO 21542:2011 Pastatų statyba. Užstatytos aplinkos prieinamumas ir naudojamumas. (Angl. Building construction – Accessibility and usability of the built environment.
12. IDO 23599:2012 Pagalbinės priemonės neregiams ir silpnaregiams, Taktiliniai vaikščiojimo paviršiaus indikatoriai. (Angl. Assistive products for blind and vision-impaired persons – Tactile walking surface indicators.
13. Lietuvos standartas LST EN 81 – 41:2010 „Liftų konstravimo ir įrengimo saugos taisyklės. Specialieji keleiviniai ir krovininiai liftai. 41 dalis. Sumažėjusio judumo asmenims naudoti skirtos vertikaliojo kėlimo platformos“
14. Lietuvos standartas LST EN 81 – 70:2018 „Liftų konstravimo ir įrengimo saugos taisyklės. Specialusis keleivinių ir krovininių-keleivinių liftų pritaikymas. 70 dalis. Liftų prieinamumas asmenims, įskaitant neįgaliuosius“
15. Pasaulio saityno konsorciumo parengtos interneto tinklapių turinio prieinamumo rekomendacijos (angl. Web Content Accessibility Guidelines 2.0)
16. Europos parlamento ir tarybos direktyva (ES) 2019/882, priimta 2019 m. balandžio 17 d. „Dėl gaminių ir paslaugų prieinamumo reikalavimų“
17. „Prieinamos skaitmeninės informacijos rengimo vadovas (Išsami versija)“ , 2018
18. Prieinamos informacijos gairės IKT, skirtos informacijos prieinamumui mokymosi procese gerinti (ICT4IAL)
19. 2016 m. spalio 26 d. Europos Parlamento ir Tarybos direktyva (ES) 2016/2102 „Dėl viešojo sektoriaus institucijų interneto svetainių ir mobiliųjų programų prieinamumo“

**Turinys**

[ĮVADAS 8](#_Toc34273085)

[1. UNIVERSALAUS DIZAINO PRINCIPŲ TAIKYMO METODIKA 8](#_Toc34273086)

[2. PAGRINDINIAI PROJEKTAVIMO ASPEKTAI PAGAL ŽMONIŲ FUNKCINIUS GEBĖJIMUS 9](#_Toc34273087)

[2.1 Fiziniai gebėjimai. 9](#_Toc34273088)

[Vaikščiojimas 9](#_Toc34273092)

[Manipuliavimas 9](#_Toc34273093)

[Jėga ir ištvermė 9](#_Toc34273094)

[Kėlimas 10](#_Toc34273095)

[Siekimas 10](#_Toc34273096)

[2.2 Jutiminiai gebėjimai 10](#_Toc34273097)

[Rega. 10](#_Toc34273098)

[Klausa. 10](#_Toc34273099)

[2.3 Protiniai gebėjimai 11](#_Toc34273100)

[3. BENDRIEJI UNIVERSALAUS DIZAINO KURIMO PRINCIPAI 11](#_Toc34273102)

[4. PRODUKTO ATITIKIMO UNIVERSALAUS DIZAINO PRINCIPAMS VERTINIMAS 12](#_Toc34273103)

[5. PASLAUGŲ PRIEINAMUMO IR GAMINIŲ TINKAMUMO PATIKROS LAPO NAUDOJIMO INSTRUKCIJA 13](#_Toc34273104)

[5.1 Trumpinių ir simbolių paaiškinimas 13](#_Toc34273105)

[5.2 Paslaugos prieinamumo (arba gaminio tinkamumo) apskaičiavimo paaiškinimas 14](#_Toc34273107)

[6. PASLAUGŲ PRIEINAMUMO VERTINAMAS 14](#_Toc34273108)

[6.1 Paslaugų prieinamumo vertinimo trys detalizavimo lygmenys 14](#_Toc34273109)

[6.2 Paslaugos (arba jo dalies) prieinamumo vertinimas 15](#_Toc34273110)

[7. GAMINIŲ TINKAMUMO VERTINIMAS 17](#_Toc34273111)

[7.1 Gaminio tinkamumo vertinamų objektų trys detalizavimo lygmenys 17](#_Toc34273112)

[7.2 Gaminio tinkamumo vertinimas 17](#_Toc34273113)

PRIEDAI. Patikros lapas…………………………...……………………………………………….. 19

# ĮVADAS

Universalaus dizaino (UD) patikros lapas sukurtas Neįgaliųjų reikalų departamento prie Socialinės apsaugos ir darbo ministerijos įgyvendinant Nacionalinės neįgaliųjų socialinės integracijos 2013 – 2020 metų programos įgyvendinimo 2019 metų veiksmų plano, patvirtinto Lietuvos Respublikos socialinės apsaugos ir darbo ministro 2018 m. rugsėjo 27 d. Įsakymu Nr. A1-521, 2.1.3 priemonę „organizuoti mokymus savivaldybių ir nevyriausybinių organizacijų atstovams universalaus dizaino principų taikymo srityje“.

**UD patikros lapo paskirtis** – paprastu ir lengvai naudojamu būdų apibūdinti, kaip turi būti projektuojama, konstruojama ir tvarkoma užstatya aplinka, informacijos bei komunikacijos teikimas, gaminių tinkamumas ir pan., kad visiems žmonėms būtų prieinamos paslaugos, informacija bei gaminiai.

**UD patikros lapo tikslas** – didinti aplinkos (fizinės ir informacinės) prieinamumą neįgaliesiems, jų mobilumą ir tobulinti aplinkos pritaikymo teisinį reguliavimą.

**UD patikros lapo uždavinys** – patenkinti daugumos žmonių poreikius. Šis uždavinys pasiekiamas sukuriant universalią vertinimo kriterijų sistemą, pagal kurią būtų galima įvertinti produktų (gaminių ir paslaugų) prieinamumo ir tinkamumo visiems lygmenį.

# UNIVERSALAUS DIZAINO PRINCIPŲ TAIKYMO METODIKA

* 1. UD principų taikymo metodika skirta padėti gaminių, aplinkos ir paslaugų projektų rengėjams bei vartotojams sukurti ir įgyvendinti produktus, atitinkančius UD (universalaus projektavimo, projektavimo visiems) principus (toliau – metodika).
	2. Metodika taikoma produktų atitikimui universalaus dizaino principams vertinti, projektuoti, planuoti ir įgyvendinti.
	3. Metodika skirta produktų projektuotojams, planuotojams, architektams, įmonių ir įstaigų sdministracijų specialistams bei kitiems dalyvaujantiems kuriant, projektuojant bei įgyvendinant produktus.
	4. Metodika sukurta remiantis šiuo metu galiojančiais reikalavimais ir rekomendacijomis, kaip kurti tvarią aplinką, kuri būtų prieinama visiems vartotojams bei gaminių naudotojams.
	5. Metodika turi būti taikoma naujiems ir esamiems paslaugų teikimo vietoms (pastatų prieinamumas, tinkama informacija ir komunikacija) bei gaminiams (gamniai bei jų įpakavimas bei informacija apie gaminius).
	6. Jeigu metodika taikoma ankstyvosiomis produkto projektavimo stadijomis, prieinamumo ir naudojamumo priemonių suteikimo kaštai būna minimalūs ir padidina turto vertę tvarumo požiūriu. Kai reikia keisti arba atnaujinti, papildomi kaštai priklauso nuo konkretaus produkto paskirties ir jo adaptavimo apimties ir sudėtingumo.
	7. Metodikoje pateikiamas esminių nacionalinių bei tarptautinių reikalavimų derinys, t.y. produktų (aplinkos, informacijos ir gaminių) esminės prieinamumo ir naudojamumo nuostatos bei rekomendacijos produktui tobulinti.
	8. Metodikos taikymo rezultatas turėtų būti nuolatinis aplinkos (fizinės ir informacinės), gaminių (įskaitant jų pakuotes, informaciją apie gaminį) tobulinimas. Nors tikslai visada lieka tie patys, jų pasiekimo būdai yra nuolatinio keitimo proceso dalis, t.y. kaip tobulėja žmonių žinios ir technologijų santykis.
	9. Naudojant metodiką būtina kuo geriau įvertinti žmonių, kurie naudosis produktu, funkcines galimybes, kad kuriant produktą būtų kuo geriau tenkinami skirtingi žmonių poreikiai kuo platesniu mastu.
	10. Svarbu atkreipti dėmesį, kad kiekvieno asmens fiziniai, jutiminiai ir protiniai gebėjimai skirtingi. Įvairovė yra normalus reiškinys. Vis dėlto kai kurie skirtumai gali labiau išryškėti dėl amžiaus arba socialinės padėties, būti įgimti arba sukelti nelaimingo atsitikimo arba ligos. Negalia gali būti laikina, nuolatinė arba pereinamoji.

# PAGRINDINIAI PROJEKTAVIMO ASPEKTAI PAGAL ŽMONIŲ FUNKCINIUS GEBĖJIMUS

Stengiantis užtikrinti paslaugų prieinamumą ir gaminių tinkamumą rekomenduojama atsižvelgti į svarbiausius žmonių grupių specialiuosius poreikius:

##  Fiziniai gebėjimai.

Bendri projektavimo aspektai, tenkinant riboto judumo asmenų poreikius:

1.
2. 1. 1. **Sutrikusio judumo žmonės.** Jiems svarbūs šie kriterijai: fizinis aplinkos pritaikymas (takai, automobilio parkavimo vietos, įėjimai į pastatą, pastato suplanavimas, horizontalus ir vertikalus judėjimas pastate), tinkamo aukščio ir dydžio nuorodos, ženklinimas, komunikacija, lengvas, intuityvus gaminių naudojimas, nereikalaujantis daug fizinės jėgos ir pan.
		2. **Paslėptų sutrikimų (jėgos, ištvermės, miklumo, orientavimosi) turintys žmonės ir arba Skirtingo amžiaus ir kūno sudėjimo žmonės (įskaitant silpnus asmenis).** Jiems svarbūs šie kriterijai: fizinis aplinkos pritaikymas (takai, automobilio parkavimo vietos, įėjimai į pastatą, pastato suplanavimas, horizontalus ir vertikalus judėjimas pastate), tinkamo aukščio ir dydžio nuorodos, ženklinimas, komunikacija, alternatyvios komunikacijos priemonės (supaprastintas tekstas, garsinė informacija ir kt.) lengvas, intuityvus gaminių naudojimas, nereikalaujantis daug fizinės jėgos ir pan.
		3. Specialūs projektavimo aspektai pagal funkcinius gebėjimus: vaikščiojimas, manipuliavimas, jėga ir ištvermė, kėlimas, siekimas.

### Vaikščiojimas

* + - Tinkamo pločio, laisvas ir nekliudomas judėjimo takas;
		- Arti viena kitos esančios patalpos arba paslaugos;
		- Nuolaidesni kylantys paviršiai, laiptai ir pakopos;
		- Sėdimų vietų buvimas;
		- Pakopų skaičius laiptatakyje;
		- Papildomas persikėlimo iš vieno lygio į kitą priemonę;
		- Abipus įrengti turėklai;
		- Lygūs, tvirti ir neslidūs vaikščiojimo paviršiai.

### Manipuliavimas

* + - Priemonės ir komponentai turėtų būti suprojektuoti taip, kad juos būtų galima valdyti bet kuria viena ranka;
		- Riboto judumo asmenims labai svarbu dydis, forma ir judėjimo lengvumas;
		- Pageidautina galimybė judinti stumiant, traukiant arba spaudžiant sugniaužtu kumščiu, riešu arba alkūne.

### Jėga ir ištvermė

* + - Riboto judumo asmenims labai svarbu netolimais atstumais įrengtos poilsio vietos;
		- Žmonėms dažniausiai yra lengviau stumti nei traukti. Tai ypač taikytina, kai asmuo naudoja neįgaliųjų vežimėlį. Vis dėlto kai kuriems asmenims gali būti sunku valdyti rankinių durų savaiminio užsidarymo įtaisus, ypač jeigu durys turi atlaikyti vėjo apkrovą. Dėl šių priežasčių pageidautinos automatiškai atsidarančios ir užsidarančios durys.

### Kėlimas

* + - Tokie veiksmai kaip vertikaliai slankiojančio lango arba į viršų atidaromų įeigos vartų atidarymas turėtų būti lengvai atliekami kuo mažesne jėga.

### Siekimas

* + - Telefonai, stalai, prekystaliai ir darbo paviršiai, elektriniai ir kiti paslaugų valdymo įtaisai, čiaupai, durų ir langų furnitūra turėtų būti pasiekiama. Reikėtų atsižvelgti į patogaus siekio sritis, kad galėtų naudotis didesnis asmenų skaičius.
		- Lengvai pasiekiami komponentai ypač svarbūs riboto judumo asmenims.

## Jutiminiai gebėjimai

Pagrindiniai projektavimo aspektai, tenkinant jutiminius sutrikimus turinčių asmenų poreikius

### Rega.

* + - Naudodamasis rega asmuo gali suvokti paviršių ir objektų skaistį, jų formą, dydį ir spalvą.
		- Silpnaregiams ir akliems svarbūs šie kriterijai: taktiliniai vaikščiojimo ir įspėjamieji indikatoriai, pastato pritaikymas (interjero dizaino elementai, pavyzdžiui, dideli numeriai ant specialistų kabinetų durų), tinkama informacija (gerai matomas, kontrastingas, ne mažesnis kaip 12 dydžio „Arial“ arba panašus šriftas („Times New Roman“ šriftas nenaudotinas!), pritaikytos informacinės technologijos, alternatyvios komunikacijos priemonės (garsinė informacija, didesnio formato šriftas, Brailio raštas ir pan.), lengvas, intuityvus gaminių naudojimas ir pan.
		- Pavojinguose vietose galima įrengti tinkamus taktilinius vaikščiojimo paviršiaus indikatorius arba taktilinių ar akustinių įspėjimų įtyaisus, kad neregiams arba silpnaregiams asmenims būtų galima teikti informaciją apie užstatytos aplinkos naudojimą ir riboti pavojų susižeisti.
		- Reikėtų vengti vieno grindų paviršiaus arba gretimų laiptų pakopų trinties skirtumų.
		- Kritines vietas galima lengviau identifikuoti, kai tarp paviršių arba objektų yra efektyvus regimasis kontrastas.
		- Reikėtų naudoti paprastus ir aiškius vaizdus.
		- Reikėtų atidžiai apsvarstyti regimąjį kontrastą tarp gretimų paviršių ir komponentų.

Prie plataus regimųjų charakteristikų diapazono prisitaikanti aplinka turėtų atitikti šiuos reikalavimus:

* + - Būti paprastai, logiškai ir aiškiai išdėstyta, pageidautina, kad takai krįstųsi stačiu kampu;
		- Turėti lengvai atskiriamą kelio radimo sistemą;
		- Vietose, kur reikia pateikti svarbią informaciją, tarp gretimų objektų ir paviršių turi būti regimasis kontrastas;
		- Spalvų pasirinkimas, patenkinantis sutrikusio spalvinio regėjimo asmenų poreikius;
		- Tinkami įspėjimai ties staigių lygio pokyčių kraštais arba kliūčių vietose;
		- Neatspindinti grindų ir sienų apdaila;
		- Atidžiai išdėstyti veidrodžiai ir įstiklinti elementai, kad neakintų ir netrikdytų;
		- Tinkamo lygio, neakinantis apšvietimas;
		- Papildoma garsinė informacija.

### Klausa.

* + - Sutrikusios klausos žmonėmssvarbūs šie kriterijai: komunikacija, tinkamas apšvietimas, akustika, klausos stiprinimo sistemos, pritaikytos informacinės technologijos, alternatyvios komunikacijos priemonės (vaizdinė informacija, subtitrai, gestų kalba ir t. t.) ir pan.
		- Naudodamasis klausa asmuo gali suvokti garsus, nustatyti jo kryptį ir galbūt šaltinį bei atskirti jo toną, dažnį, garsą ir kintamumą. Klausos kokybė padeda efektyviai komunikuoti ir gauti informaciją.
		- Labai svarbu, kad fono triukšmo lygis būtų mažas;
		- Ypač svarbi rašytinė informacija, papildanti žodinę informaciją dėl gaisro ir kitų pavojų;
		- Auditorijose, susirinkimų patalpose ir priimamosiose zonose gali būti pravartu papildomai sustiprinti garsą, pavyzdžiui, įrengti klausos stiprinimo sistemą;
		- Krupščiai suprojektavus apšvietimą galima palengvinti komunikaciją, pavyzdžiui, skaitymą iš lūpų ir gestų kalbos vertimo suvokimą;
		- Dauguma neprigirdinčiųjų naudoja klausos aparatus, kurie stiprina visus mikrofono užfiksuotus garsus, todėl triukšmingose aplinkose būna labai sunku komunikuoti.

## Protiniai gebėjimai

* + - Protinius gebėjimus apima: pažinimas, intelektas, interpretavimas, mokymasis, atmintis.
		- Pagrindiniai projektavimo aspektai, tenkinant protinių gebėjimų sutrikimus turinčių asmenų poreikius: Garsiniai ir vaizdiniai pranešimai turėtų būti paprasti, aiškūs ir turėti tiesioginį poveikį. Efektyviausia forma būtų skaičiai, simboliai ir paprastas tekstas. Simboliai turėtų būti iškart atpažįstami kaip išreiškiantys kasdieniame gyvenime matomus vaizdus ir atliekamus veiksmus.
		- **Specialieji projektavimo aspektai:**
	+ Paprastas ir aiškūs išdėstymas; pagrindinės patalpos arba erdvės suprojektuojamos taip, kad būtų lengvai randamos;
	+ Kaskart įgyvendinant keitimus turėtų būti pateikta aiški ir paprasta informacija dėl naujo išdėstymo;
	+ Savaime aiški aplinka; užstatytos aplinkos arba joje esančių elementų paskirtį turėtų nurodyti pati konstrukcija; reikėtų vengti sudėtingumo;
	+ Paprastas ir aiškiai suprantamas judėjimo maršrutų projektavimas;
	+ Durys suprojektuotos taip, kad jų valdymas būtų aiškiai suprantamas nepriklausomai nuo to, kaip durys atidaromos: stumiant, traukiant ar slenkant;
	+ Paprasta kalba tekstiniuose informaciniuose ženkluose;
	+ Garsiniai ir vaizdiniai pranešimai, kurei yra išsiskiriantys, trumpi, suprantami ir sąlyginai dažni;
	+ Keli oradimo planai arba žemėlapiai, aiškiai nurodantys asmens buvimo vietą pastate arba patalpoje;
	+ Informaciniuose ženkluose, nuorodose, pastatų planuose reikėtų vengti perteklinės informacijos;
	+ Lengvai sekamos kelio radimo užuominos, pavyzdžiui, taktilinės, grafinės, garsinės arba architektūrinės;
	+ Vietose, kur naudojamos įeigos kortelės, pavyzdžiui, viešbučiuose, braukiant kortele per skaitytuvą turėtų pakakti kuo mažiau tiksliosios motorikos įgūdžių ir nereikėtų tiksliai sinchronizuoti judėsių.

# BENDRIEJI UNIVERSALAUS DIZAINO KURIMO PRINCIPAI

* 1. Kuriant universalaus dizaino produktus būtina laikytis šių bendrųjų principų:
	+ **Kompleksiškumo** – apimti įvairias priemones, kuo plačiau ir daugiau komponentų, pvz., įrengus visiems tinkamą įėjimą į patalpas, privalu įrengti ir kitas statinio patalpas, pvz., tualetą.
	+ **Vientisumo** – trasos maršruto prieinamumas turi būti vientisas, nenutrūkstamas iš vienos vietos į kitą.
	+ **Vartotojo įtraukimo** – universalus dizainas kuriamas tampriai bendradarbiaujant su vartotoju
	1. Produkto tinkamumas vartotojui vertinamas ir kuriamas pagal šiuos universalaus dizaino principus:
	+ **Lygių galimybių.** Tie patys produktai tinkami ir patrauklūs visiems, pagal galimybes identiški, arba ekvivalentūs, neatskiria ir nestigmatizuoja, užtikrina privatumą, saugumą, atrodo estetiškai ir patraukliai. Lygių galimybių principo įgyvendinimo lygmens negalima įvertinti absoliučiais skaičiais, tačiau galima įvertinti kokiu mastu produktą galėtų naudoti visuomenė. Lygių galimybių principas – veiksmai ir priemonės, skirtos blogesnėje padėtyje esančių asmenų padėčiai gerinti (pozityvi diskriminacija), galimybėms suvienodinti, įgalinti.
	+ **Lankstumo.** Produktas pritaikomas prie įvairių žmogaus funkcinių galimybių: suteikia galimybę pasirinkti naudojimosi būdą, tinka dešiniarankiams ir kairiarankiams, padeda produktu pasinaudoti preciziškai ir tiksliai pagal paskirtį, prisitaiko prie vartotojo tempo.
	+ **Paprasto ir intuityvaus naudojimo.** Produktą lengva suprasti, nepriklausomai nuo vartotojo patirties, žinių, kalbos, gebėjimo susikoncentruoti: neturi nebūtino sudėtingumo, atitinka vartotojo lūkesčius ir intuiciją, atitinka platų spektrą kalbos ir raštingumo gebėjimus, informacija išdėstoma pagal jos svarbumą, suteikia tinkamą atsakomą informaciją po atliktų veiksmų.
	+ **Tinkamos informacijos.** Būtinos efektyvios informacijos pateikimas atsižvelgiant į vartotojų sensorinius (jutiminius) gebėjimus (regėjimas, klausa), skirtingų modifikacijų (piktogramos, žodinė, taktilinė) naudojimas, maksimalus įskaitomumas, elementų išskirstymas taip, kad juos būtų galima apibūdinti (pvz., rengiant instrukcijas ar nuorodas), suderinamumas su įvairiomis techninės pagalbos priemonėmis, kuriomis naudojasi asmenys, turintys jutiminių sutrikimų.
	+ **Tolerancija klaidai.** Minimali žalos ir nepageidaujamų pasekmių tikimybė suklydus ar atlikus nereikalingus veiksmus: detales išdėstyti taip, kad tikimybė suklysti ar patirti žalos būtų minimali; dažniausiai naudojami elementai, labiausiai prieinami: pavojingi elementai turi būti pašalinti, izoliuoti arba uždengti; numatyti įspėjimus apie gręsiantį pavojų ar galimas klaidas; numatyti klaidos atitaisymo galimybes; numatyti galimybę atšaukti veiksmus atliekant užduotis, reikalaujančias budrumo.
	+ **Mažiausios fizinių jėgų sąnaudos.** Produktas tinkamas ir patogus naudotis nededant daug fizinių pastangų; leidžia vartotojui išlaikyti neutralią kūno padėtį, panaudoti adekvačias funkcines galimybes, minimalus judesių pakatojimas, minimalus sukauptų fizinių pastangų palaikymo laikas.
	+ **Tinkamo dydžio ir erdvės.** Tinkamas dydis ir erdvė nustatomas prieinamumui, pasiekti, valdyti ir naudotis nepriklausomai nuo kūno dydžio, padėties ir judumo (mobilumo). Numatyti aiškias vedančias linijas į pagrindinius objektus visiems sėdintiems ar stovintiems vartotojams; įrengti patogias prieigas prie objektų visiems sėdintiems ar stovintiems vartotojams; pasilaikymo elementus (rankenas, ranktūrius, porankius) pritaikyti pagal įvairius rankų plaštakų dydžius.

# PRODUKTO ATITIKIMO UNIVERSALAUS DIZAINO PRINCIPAMS VERTINIMAS

* 1. Patikros lapas yra universali paslaugų prieinamumo ir gaminių tinkamumo vertinimo sistema, pagal kurią galima įvertinti ir apskaičiuoti produktų (gaminių ir paslaugų) prieinamumo ir tinkamumo visiems lygmenį.
	2. Paslaugų prieinamumo vertinimas, naudojantis Patikros lapu yra produkto ar jo detalės (elemento) atitikimas nustatytiems prieinamumo vertinimo kriterijams ir kiekvieno elemento rekomenduojamas normas.
	3. Patikros lapą galima pildyti ranka arba kompiuterio pagalba.
	4. Vertinimą gali atlikti bet kuris įstaigos ar įmonės administracijos darbuotojas ar planavimo, projektavimo specialistas, susipažinęs su šios metodikos nurodytais universalaus dizaino principais bei pagrindiniais projektavimo aspektais, tenkinančiais skirtingus funkcinius gebėjimus turinčių žmonių poreikius.
	5. Vertinamų objektų skaičius gali būti neribotas, priklausomai nuo to, kokia apimtimi ir kiek detaliai norima įvertinti atitinkamą objektą.
	6. Vertinimo trukmė priklauso nuo vertinamų objektų skaičiaus ir gali trukti nuo keliasdešimt minučių iki keleto valandų.
	7. Vertinimą rekomenduojama atlikti prieš numatomus pokyčius, tiek po pokyčių. Palyginus vertinimą prieš pokyčius ir po pokyčių bus įvertintas objekto prieinamumo pokytis asmenims pagal žmogaus funkcines galimybes.
	8. Vertinimas atliekamas testo forma atsakant į klausimus „taip“ ir pažymint „1“, arba „ne“ ir pažymint „0“.

# PASLAUGŲ PRIEINAMUMO IR GAMINIŲ TINKAMUMO PATIKROS LAPO NAUDOJIMO INSTRUKCIJA

## Trumpinių ir simbolių paaiškinimas

* + 1. Žemiau pateiktose lentelėse rasite Patikros lape naudojamų trumpinių bei simbolių paaiškinimus (1 ir 2 lentelės).
		2. Prieinamumo / Tinkamumo apskaičiavimas aprašomas 3 lentelėje.

1 lentelė. „Trumpinių paaiškinimas“

|  |  |  |  |  |
| --- | --- | --- | --- | --- |
| **Tr.\*** | **Elemento pavadinimas** | **Tr.\*** | **Sim.\*\*** | **Priedai** |
| **G1** | Gaminiai | **P1** | **P1** | Neįgaliųjų automobilių stovėjimo vietų skaičius |
| **F** | Fizinis aplinkos pritaikymas |
| **F1** | Automobilių parkavimas | **P2** | **P2** | Didžiausias rampų nuolydis ir ilgis |
| **F2** | Takai iki pastato, rampos |
| **F3** | Įėjimas į pastatą | **P3** | **P3** | Visuomenės paskirties statinio (patalpų) minimalus A tipo tualetų skaičius, kai aukšto patalpų plotas didesnis nei 200 m2 ir ne didesnis kaip 1000 m2 |
| **F4** | Koridoriai |
| **F5** | Laiptai, liftai |
| **F6** | Durys, langai | **P4** | **P4** | Mažiausieji švieos lygiai įvairiose zonose |
| **F7** | Tualetai ir san.mazgai |
| **F8** | Klientų aptarnavimo vietos | **P5** | **P5** | Šviesos atspindžio vertė LRV |
| **F9** | Interjero detalės |
| **I** | Informacija ir komunikacija | **A** | **A** | A tipo tualeto (šoninio persėdimo iš abiejų pusių galimybė) charakteristika |
| **I1** | Orientavimas ir informacija |
| **I2** | Informacinės ir komunikacinės technologijos | **B** | **B** | B tipo tualeto (kampinis) charakteristikos.  |
| **V** | Valdymas ir priežiūra | **C** | **C** | C tipo tualetas |
| **V1** | Valdymas ir priežiūra |

*\*Tr. – trumpinys*

*\*\*Sim. – simboliai, naudojami vertinimo klausimynuose*

* + 1. Kiti simboliai (navigaciniai mygtukai), naudojami atliekant paslaugų prieinamumo ir gaminių tinkamumo vertinimą kompiuteriu

2 lentelė „Simbolių – navigacinių mygtukų paaiškinimas“

|  |  |
| --- | --- |
| **meniu** | Paspaudę mygtuką, pateksite į „meniu“ darbalapį. |
| **takai** | Paspaudę mygtuką pateksite į kitą darbalapį su klausimynu, kuriuo vertinamas elementas užrašytas rodyklėje |
| grįžti į F1 parkavimas) | Šie navigaciniai mygtukai yra tik prieduose. Paspaudę mygtuką pateksite į darbalapį su klausimynu, kuriame yra nuorodą į atidarytą priedą. |
|  | Šiuo mygtuko pagalba, vertinamo elemento klausimyne galėsite greitai grįžti į darbalapio viršų. |

##  Paslaugos prieinamumo (arba gaminio tinkamumo) apskaičiavimo paaiškinimas

* + 1. Paslaugos prieinamumo (arba gaminio tinkamumo) apskaičiavimas pateikiamas 3 lentelėje.

3 lentelė „Paslaugos prieinamumo (arba gaminio tinkamumo) skaičiavimo paaiškinimas“

|  |  |  |
| --- | --- | --- |
| **Trumpinys** | **Paaiškinimas**  | **Skaičiavimo paaiškinimas** |
| **S** | Svarba arba aktualumas.  | Jeigu patikros lape minimas elementas Jums svarbus, įrašote „1“, o jeigu nėra - įrašote „0“ |
| **T/N** | Taip / Ne  | Jeigu į klausimą atsakote „Taip“ įrašote „1“, o jeigu „Ne“ – „0“ |
| **V** | Vertė, vertinimas.  | Apskaičiuojama atsakomo klausimo vertė. Pildant kompiuteriu, apskaičiuojama automatiškai. |
| ***Vertės apskaičiavimo paaiškinimas, jeigu pildoma ranka.***  |
|

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **S** | **T/N** | **V** |  |  |  |  |  |  |  |  |  |  |
| 1 | 1 | 1 | Elementas **aktualus ("1"),** atsakymas **teigiamas ("1"),** reiškia **V(vertė) - 1** |  |
| 1 | 0 | 0 | Elementas **aktualus ("1"),** atsakymas **neigiamas ("0"),** reiškia **V(vertė) - 0** |
| 0 | 1 | 0 | Elementas **nėra aktualus ("0"),** atsakymas **teigiamas ("1"),** reiškia **V(vertė) - 0** (elementas nėra svarbus, todėl nevertinamas)  |  |
| 0 | 0 | 0 | Elementas **nėra aktualus ("0"),** atsakymas **neigiamas ("0"),** reiškia **V(vertė) - 0** (elementas nėra svarbus, todėl nevertinamas)  |

 |
| Bendras rezultatas apskaičiuojamas susumavus V(vertė), ją padauginus iš 100 ir padalinus iš svarbių (S) elementų sumos (SUM(V))x100/(SUM(S))  |

# PASLAUGŲ PRIEINAMUMO VERTINAMAS

## Paslaugų prieinamumo vertinimo trys detalizavimo lygmenys

* + 1. I lygmenyje įrašoma pagrindinė informacija apie vertinamą objektą: Įstaigos pavadinimas; adresas; vertinimo data; vertintojo vardas ir pavardė bei vertinamos paslaugos pavadinimas.
		2. II lygmenyje pasirenkamos I lygmenyje nurodytos paslaugos sudedamosios(-oji) dalys(-is), pavyzdžiui, organizacijos fizinis pastato pritaikymas žmonėms, turintiems negalią.
		3. III lygmenyje pažymimi II lygmenyje pasirinkto vertinimui objekto sudėdamosios dalis(-ys). Pavyzdžiui, vertinant fizinį prieinamumą pasirenkami visi ar tik aktualūs elementai: įėjimai, koridoriai, liftai ir laiptai ir kt.
		4. 1 paveikslėlyje pateikiamas paslaugų prieinamumo vertinimo titulinis lapas, kuriame pažymėti I – III detalizavimo lygmenys.



1. **pav.** Paslaugų prieinamumo vertinamų objektų trys detalizavimo lygmenys

## Paslaugos (arba jo dalies) prieinamumo vertinimas

Norint įvertinti paslaugų prieinamumą, atlikite sekančius veiksmus:

|  |
| --- |
| * + 1. **Darbo pradžia**
 |
|  | 6.2.1.1 **Vertinimas kompiuteriu.** Atidarę Patikros lapo, darbalapį „meniu“, paspauskite mygtuką „paslaugos“. |
|  | 6.2.1.2 Darbalapyje „paslaugos“ užpildykite I lygmens informaciją: įstaigos pavadinimas, įstaigos adresas; vertintojo vardas ir pavardė;Vertinimo datą bei vertinamojo objekto pavadinimą. |
|  | 6.2.1.3 Darbalapyje „paslaugos“, 1 stulpelyje „Vertinimo elementai“ nurodytos II lygmens vertinamos paslaugos (arba jos dalys). 6.2.1.4 Kai kurias sudėdamąsias dalis galima vertinti po kelis. Pavyzdžiui, jeigu norite vertinti kelis, pastate esančius liftus, galite vertinti iki 4 liftų arba laiptų. 2 stulpelyje turite įrašyti skaičių nuo „1“ iki „4“, tiek kiek vertinsite pasirinktų elementų. Vienu metu galima vertinti iki 4 elementų. |
|  | 6.2.1.5 3 stulpelyje, pažymėkite „1“ prie pasirinktų II lygmens vertinamos paslaugos (arba jos dalies) elementų. 6.2.1.6 Jeigu paslaugų vertinimą atliekate kompiuterio pagalbą, pažymėtame langelyje matysite  |
|  | 6.2.1.7 **Vertinant kompiuteriu** 4 stulpelyje „Prieinamumas“ pildyti nieko nereikia. Įvertinę pasirinktus elementus, 4 stulpelyje automatiškai bus apskaičiuotas prieinamumas (proc.). Matysite kiekvieno elemento apskaičiavimą, benrą Fizinio pastatų pritaikymą (F eilutė); bendrą Informacijos ir komunikacijos tinkamumą (I eilutė) bei valdymo ir priežiūros tinkamumą (V eilutė). Bendro vertinimo (proc.) eilutėje bus automatiškai apskaičiuotas visų vertinamųjų elementų prieinamumo procentas. |
|  | 6.2.1.8 **Vertinant ranka,** paslaugos arba jos dalies prieinamumą, 4 stulpelyje „prieinamumas“ įrašomas kiekvieno pasirinkto elemento vertinimas. F eilutėje įrašoma visų apskaičiuotų Fizinio pastato pritaikymo elementų (F1+...+F9) suma, kuri padalynama iš pasirinktų Fizinio pastatų pritaikymo elementų skaičiaus. Tokiu pat būdu suskaičiuojamas Informacijos ir komunikacijos bei Valdymo ir priežiūros tinkamumas. 6.2.1.9 Bendras vertinimas apskaičiuojamas susumavus Fizinio pastatų pritaikymo, Informacijos ir komunikacijos bei Valdymo ir priežiūros tinkamumo elementus (proc.) ir dalynama iš 3. Atitinkamai, jeigu vertinsite du elementus, bendras vertinimas bus lygus šių elementų sumai, padalintai iš 2. |
| * + 1. **Paslaugos arba jos dalies vertinimas**
 |
|  | 6.2.2.10 **Vertinant kompiuteriu**, tituliniame lape, paspaudę ant pasirinkto vertinamo elemento pavadinimo, pereisite į darbalapį, kuriame turėsite atsakyti į visus pateiktus klausimus. 6.2.2.11 Pasirinkto elemento prieinamumo vertinimo apskaičiavimas pateikiamas 3 lentelėje. |
|  |
|  | 6.2.2.1 Simbolių – navigacinių mygtukų pagalba (2 lentelė) pereisite į sekantį darbalapį, kuriame rasite kito vertinamo elemento klausimyną. |
|  | 6.2.2.2 Taip pat, prie sekančio klausimyno galite pereiti paspaudę į pasirinkto vertinti elemento trumpinį (1 lentelė), esantį darbaknygos apačioje pateiktame darbalapių sąraše. |
| 6.2.2.3 Apskaičiuotas pasirinkto vertinimui elemento prieinamumas (proc.) automatiškai bus rodomas tituliniame lape stulpelyje „Prieinamumas“. |
| 6.2.2.4 **Vertinant** **ranka,** pasirinktos paslaugos (arba jos dalies), naudojami atskiri kiekvieno vertinamo elemento klausimynai. Kiekvieno klausimyno vertinimas įrašomas į vertinimo lentelės stulpelį „Prieinamumas“. Prieinamumo procentas apskaičiuojamas taip, kaip aprašyta 6.2.1.8 ir 6.2.1.9 punktuose. |

# GAMINIŲ TINKAMUMO VERTINIMAS

##  Gaminio tinkamumo vertinamų objektų trys detalizavimo lygmenys

* + 1. I lygmenyje įrašoma pagrindinė informacija apie vertinamą objektą: Įstaigos pavadinimas; adresas; vertinimo data; vertintojo vardas ir pavardė bei vertinamo gaminio pavadinimas.
		2. II lygmenyje pasirenkamos I lygmenyje nurodyto gaminio sudedamosios(-oji) dalys(-is), pavyzdžiui, pakuotės tinkamumas asmenims, turintiems negalią.
		3. III lygmenyje pažymimi II lygmenyje pasirinkto vertinimui objekto sudėdamosios dalis(-ys). Pavyzdžiui, vertinant fizinį prieinamumą pasirenkami visi ar tik aktualūs elementai: gaminys, pakuotė, ženklinimas ant pakuotės.
		4. 2 paveikslėlyje pateikiamas gaminio tinkamumo vertinimo titulinis lapas, kuriame pažymėti I – III detalizavimo lygmenys.



1. **pav**. Gaminio tinkamumo vertinamų objektų trys detalizavimo lygmenys

## Gaminio tinkamumo vertinimas

Norint įvertinti gaminio tinkamumą, atlikite sekančius veiksmus:

|  |
| --- |
| * + 1. **Darbo pradžia**
 |
|  | 7.2.1.1 **Vertinimas kompiuteriu.** Atidarę Patikros lapo, darbalapį „meniu“, paspauskite mygtuką „gaminiai“. |
|  | 7.2.1.2 Darbalapyje „gaminiai“ užpildykite I lygmens informaciją: įstaigos pavadinimas, įstaigos adresas; vertintojo vardas ir pavardė; vertinimo datą bei vertinamo gaminio (arba jo dalies) pavadinimą. |
|  | 7.2.1.3 Darbalapyje „gaminiai“, 1 stulpelyje „Vertinimo elementai“ nurodytos II lygmens vertinamo gaminio (arba jo dalies) sudėdamosios dalys.  |
|  | 7.2.1.4 3 stulpelyje, pažymėkite „1“ prie pasirinktų II lygmens vertinamo gaminio (arba jos dalies) elementų. 7.2.1.5 Jeigu gaminio vertinimą atliekate kompiuterio pagalbą, pažymėtame langelyje matysite  |
| 7.2.1.6 **Vertinant kompiuteriu** 3 stulpelyje „Tinkamumas“ pildyti nieko nereikia. Įvertinę pasirinktus elementus, 3 stulpelyje automatiškai bus apskaičiuotas prieinamumas (proc.). Matysite kiekvieno elemento apskaičiavimą: Gaminio tinkamumas; Pakuotės tinkamumas; Ženklinimo ant pakuotės tinkamumas. Bendro vertinimo (proc.) eilutėje bus automatiškai apskaičiuotas visų vertinamųjų elementų prieinamumo procentas. |
| 7.2.1.7 **Vertinant ranka**, gaminio (arba jos dalies) tinkamumą, 3 stulpelyje „Tinkamumas“ įrašomas kiekvieno pasirinkto elemento vertinimas, kurį apskaičiuosite užpildę elemento klausimyną.7.2.1.8 Bendras vertinimas apskaičiuojamas susumavus visų elementų tinkamumą (proc.) ir padalynus iš 3. Atitinkamai, jeigu vertinsite du elementus, bendras vertinimas bus lygus šių elementų sumai, padalintai iš 2. |
| * + 1. **Gaminio arba jos dalies vertinimas**
 |
|  | 7.2.2.1 **Vertinant kompiuteriu**, tituliniame lape, paspaudę ant lapo viršuje esančio simbolio – navigacinio mygtuko „G1 gaminiai“, pateksite į gaminio (ar jo dalies) tinkamumo vertinimo klausimyną. 7.2.2.2 Taip pat, į gaminio (ar jo dalies) tinkamumo vertinimo klausimyną galite pereiti paspaudę į trumpinį „G1“, esantį darbaknygos apačioje pateiktame darbalapių sąraše. |
|  |
| 7.2.2.3 Pasirinkto gaminio tinkamumo vertinimo apskaičiavimas pateikiamas 3 lentelėje. |
| 7.2.2.4 Apskaičiuotas pasirinkto vertinimui elemento tinkamumas (proc.) automatiškai bus rodomas tituliniame lape stulpelyje „Tinkamumas“. |
| 7.2.2.5 **Vertinant** **ranka,** pasirinkto gaminio (arba jos dalies) klausimyno vertinimas įrašomas į vertinimo lentelės stulpelį „Tinkamumas“. Gaminio tinkamumo procentas apskaičiuojamas taip, kaip aprašyta 7.1.6 – 7.1.8 punktuose. |

1. *Jungtinių tautų neįgaliųjų teisių konvencijos 2 straipsnis.* [↑](#footnote-ref-1)
2. *Metodikoje nenagrinėjamos su uosle ir skoniu susijusios temos* [↑](#footnote-ref-2)
3. *Kūno funkcija gali būti kūno sistemos fiziologinė arba psichologinė funkcija; kūno sandara reiškia kūno anatominę dalį, pavyzdžiui, organus, galūnes ir jų dalis (1999 m. liepos mėn. ICIDH-2)* [↑](#footnote-ref-3)
4. *Lietuvos Respublikos neįgaliųjų socialinės integracijos įstatymas* [↑](#footnote-ref-4)